วิกิพีเดีย:เสนอชื่อเพื่อเป็นผู้ดูแล/Taweetham

เหตุผลในการเสนอ: ช่วยทำงานในส่วนของการเก็บกวาดและตรวจสอบการก่อกวนได้ดี รวมทั้งมีปฎิสัมพันธ์ที่ดีต่อผู้ใช้อื่น จึงเสนอชื่อครับ --Ken-Z! 25px พูดคุย 23:11, 24 พฤษภาคม 2552 (ICT)

**คำถามต่อผู้ถูกเสนอชื่อ**
# งานที่ทำหลังจากได้เป็นผู้ดูแลแล้วมีอะไรบ้าง และจะมีวิธีการกำจัดการก่อกวนในวิกิพีเดียไทยอย่างไร --Ken-Z! 25px พูดคุย 23:16, 24 พฤษภาคม 2552 (ICT)
## หากได้เป็นผู้ดูแลระบบคิดว่าจะทำงานในส่วนทางเทคนิค/โครงสร้างมากขึ้น หากมีความจำเป็นต้องใช้สิทธิ์พิเศษ เช่น ลบ เปลี่ยนชื่อทับหน้าเปลี่ยนทาง บล็อกผู้ใช้ ก็จะทำได้ทันที และจะได้ช่วยผู้ใช้ท่านอื่นๆ ที่ต้องการให้ใช้สิทธิ์ดังกล่าว หน้าภาษาอังกฤษเขียนไว้ว่าผู้ดูแลระบบเหมือนผู้ถือไม้กวาด มีภาระหน้าที่มากขึ้น ก็อาจจะต้องกวาดมากขึ้น แต่ก็จะพยามไม่ให้ลดทอนเวลาในการดูแลเนื้อหาครับ
## ส่วนเนื้อหาที่คิดว่าอยากปรับปรุงต่อไปมากที่สุดคือ กล่องเคมี กับ กล่องตารางจำแนกพันธุ์ คงจะทำเป็นบอตเพื่อปรับข้อมูลในกล่องให้ถูกต้อง
## การจำกัดการก่อกวน การแก้ปัญหาเฉพาะหน้าในระยะสั้น ควรมีคนที่ดูหน้าปรับปรุงล่าสุดอยู่เป็นระยะ หากเป็นไปได้ถ้ามีผู้ใช้ดูแลตรงนี้อยู่ตลอดเวลา ก็ยากที่การก่อกวนจะแทรกซึมเข้ามาได้ ในระยะยาวต้องศึกษาพฤติกรรมการก่อกวนและย้อนโดยอัตโนมัติ อย่างในโครงการศึกษาและวิจัยการก่อกวน --taweethaも 00:21, 25 พฤษภาคม 2552 (ICT)
# ผู้ดูแลวิกิ (ในสายตาของคุณ) ต่างจากผู้ใช้ทั่วไปอย่างไรครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:28, 24 พฤษภาคม 2552 (ICT)
## ผู้ดูแลเป็นสมาชิกประเภทหนึ่งของชุมชนวิกิพีเดีย เนื่องจากความรับผิดชอบมากกว่าผู้ใช้ทั่วไปจึงมีสิทธิ์พิเศษทางเทคนิคบางประการ อย่างไรก็ตามผมเชื่อว่าผู้ดูแลมีหน้าที่ทั้งทางเทคนิคและทางสังคมของวิกิพีเดีย คือไม่ใช่แต่เพียงการดูแลจัดหน้าบทความอย่างเดียว ยังต้องพูดคุยประสานความเข้าใจระหว่างสมาชิกในชุมชน และในกรณีร้ายแรง อาจต้องรับผิดชอบต่อสิ่งที่เกิดขึ้นในวิกิพีเดีย เช่น สมมติว่ามีคนเห็นบทความไม่เหมาะสม แล้วอยากฟ้องร้องเอาผิดทางกฎหมาย ก็คงจะต้องฟ้องผู้ดูแล --taweethaも 00:22, 25 พฤษภาคม 2552 (ICT)
# คุณจะให้อำนาจผู้ดูแลทำให้เกิดผลอย่างไรบ้างครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:28, 24 พฤษภาคม 2552 (ICT)
## สิ่งที่คิดว่าได้ใช้ก่อนเป็นอันดับแรกๆ ก็เป็นการลบ ล็อก เปลี่ยนชื่อ บทความ รวมถึงการทำบอต ซึ่งคิดว่ามีความจำเป็นในการจัดการกับการก่อกวน เวลาที่ผู้ดูแลระบบท่านอื่นไม่ได้ออนไลน์อยู่ --taweethaも 00:23, 25 พฤษภาคม 2552 (ICT)
# คุณหวังจะให้วิกิไทยเดินไปในทิศทางไหน --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:28, 24 พฤษภาคม 2552 (ICT)
## ปัญหาในปัจจุบัน: ลองดูที่สถิติปัจจุบันนะครับ ตอนนี้จำนวนผู้ใช้เติบโตแซงหน้าบทความไปแล้ว มันกำลังบอกอะไรบางอย่าง การมีคนเข้ามาจำนวนมากถือเป็นทรัพยากรที่ชุมชนเรามีอยู่ แต่ว่ายังไม่สามารถนำมาใช้ให้ได้เต็มที่ ผมทำนายว่าต่อไปหน้าพูดคุยก็จะโตเร็วขึ้นไปด้วยและอาจจะเร็วกว่าหน้าบทความก็ได้
## แนวทางในอนาคต: ผมอยากให้วิกิไทยเติบโตไปทั้งในทางคุณภาพและปริมาณ คุณภาพคือความน่าเชื่อถือและคุณค่าความรู้ในบทความ ปริมาณไม่ใช่แค่จำนวนบทความ แต่เป็นจำนวนผู้ชม ผู้ใช้ และผลกระทบที่เกิดขึ้นต่อสังคม --taweethaも 00:23, 25 พฤษภาคม 2552 (ICT)
# เพื่อสนองต่อเป้าหมายในข้อข้างต้น คุณจะทำอย่างไร (ป.ล. โดยทั่วไป คุณมีความพร้อมครับ แต่การจะให้คนมามีอำนาจพิเศษ สำหรับผม ถ้าทำได้ ต้องดูความคิดด้วย) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 23:28, 24 พฤษภาคม 2552 (ICT)
## สำหรับผู้ชม: ทำให้เห็นว่าวิกิพีเดียน่าเชื่อถือ แก้ไขได้ ตรวจสอบได้ และมีแหล่งอ้างอิง
## สำหรับผู้ใช้: ทำให้เห็นว่าวิกิพีเดียเป็นชุมชนที่อบอุ่น การทำงานอาสาสมัครนี้เป็นงานที่มีคุณค่าในตัวเอง สร้างประสบการณ์ และสร้างมิตรภาพ  ลดความขัดแย้งที่ทำให้ผู้ใช้ทิ้งวิกิพีเดียไป
## ตัวอย่างที่อาจทำได้เป็นรูปธรรม นอกจากโครงการบทความคัดสรร ซึ่งเป็นส่วนที่ชุมชนวิกิพีเดียต้องการเสนอต่อผู้ชมแล้ว อาจจะต้องให้ความสนใจกับการปรับปรุงหน้าบทความที่มีผู้ชมมากที่สุดก่อน โดยเฉพาะที่ไม่สมบูรณ์ ไม่มีอ้างอิง หรือ เนื้อหาคลาดเคลื่อน ตอนนี้ทุกบทความก็มีสถิติการเข้าชมอยู่แล้ว น่าจะนำมาจัดลำดับได้โดยไม่ยากนัก เป็นการที่ชุมชนผู้ใช้วิกิพีเดียตอบสนองต่อความต้องการของผู้ชมส่วนมากโดยตรง นอกจากการตอบสนองความสนใจทางวิชาการของตนเอง --taweethaも 00:25, 25 พฤษภาคม 2552 (ICT)
# ไม่ชอบอะไรในวิกิพีเดียไทยมากที่สุดครับ --Manop | พูดคุย - (irc) 23:59, 24 พฤษภาคม 2552 (ICT)
## ไม่ชอบความขัดแย้งที่ไม่สร้างสรรค์ หรือ ความไม่เข้าใจกันของเพื่อนสมาชิกในชุมชนวิกิพิเดีย เพราะนอกจากบั่นทอนเวลาการพัฒนาบทความแล้ว ยังทำให้ผู้ใช้ดีๆ จากชุมชนวิกิพีเดียไปอีกด้วย
## ไม่ชอบการไม่เคารพกฎ การไม่มีวินัย ของพวกเรากันเอง เมื่อชุมชนมีขนาดใหญ่ขึ้น การใช้งานวิกิพีเดียอันเป็นสาธารณสมบัติส่วนกลางก็ต้องคำนึงถึงผู้อื่นด้วย โดยคงต้องต้องคำนึงถึงหลักมารยาท/เจตนาดี และพยามพูดจากันด้วยเหตุผลอย่างสุภาพ โดยอยู่บนพื้นฐานของการเคารพในสิทธิ์ของซึ่งกันและกัน --taweethaも 00:32, 25 พฤษภาคม 2552 (ICT)
# จริงจริงแล้ว นี่เป็นปัญหาเรื้อรังในวิิกิพีเดียไทย (อย่างน้อยก็ในสายตาผม)มานานแล้วครับ คือบทความบุคคลมีชื่อเสียง ในส่วนของผู้มีชื่อเสียงทางวิชาการ โดยส่วนตัวแล้ว ผมอยากให้มีบทความเกี่ยวกับบุคคลเหล่านี้มากกว่าบรรดาดารานักร้อง หรือคนที่ดังมาจากรายการเกมโชว์ต่างๆ เช่น ทุยอ้าขาเดหมีแฟนตาเซียเสียอีก (แต่น่าเสียดายที่บทความจำพวกนี้มีให้เกลื่อนเลย) แต่ติดปัญหาอยู่ที่ว่า นโยบายของวิกิพีเดียไทยในปัจจุบันไม่รองรับว่าบุคคลเหล่านั้นเป็นบุคคลมีชื่อเสียง ไม่ทราบว่าคุณมีความเห็น และแนวทางแก้ไขอย่างไร --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 03:04, 25 พฤษภาคม 2552 (ICT)
## ตามข้อ 8 ด้านล่างครับ ผมคิดว่าคนดังมันต้องมีคนรู้จักด้วย  การแก้ปัญหาเฉพาะหน้าคือ ใช้ความเชื่อมโยงกับโครงการที่ดัง รางวัลระดับชาติและนานาชาติ หรือ กระแสสังคมเช่น ปัญหาการระบาดโรค หรือเหตุการณ์ทางดาราศาสตร์ ก็สามารถนำเสนอผู้เชี่ยวชาญไทยที่เกี่ยวข้องกับประเด็นนั้นได้
## แต่ถ้าผู้เชี่ยวชาญชาวไทยนั้นยังไม่เป็นที่รู้จักของคนทั่วไป คงยากที่จะเริ่มปรากฏตัวในวิกิพีเดีย ก็ควรจะไปปรากฏตัวตามสื่อต่างๆ ก่อน รวมถึงวิกิข่าวด้วย ก็เติบโตตามลำดับขั้นตอนกันไป --taweethaも 07:00, 25 พฤษภาคม 2552 (ICT)
# สำหรับอันนี้ คิดว่าน่าจะเกี่ยวข้องกับบางบทความที่คุณเองก็มีส่วนร่วมหน่ะครับ คือ บทความโครงการส่งเสริมต่าง ๆ โดยเฉพาะด้านวิทยาศาสตร์ ในอดีต เคยมีโครงการเกิดใหม่ของมหาวิทยาลัยเข้ามาเขียนถึงโครงการของตัวเอง โดยหวังจะให้วิกิพีเดียไทยเป็นช่องทางในการประชาสัมพันธ์ ซึ่งในกรณีนี้ นโยบายของวิกิพีเดีย "ไม่ยอมรับว่ามีความสำคัญ" ผมมีความเห็นว่า เราควรจะมีแนวปฎิบัติในการวัดว่า โครงการนี้สำคัญจริงหรือไม่ (โดยไม่เกี่ยวกับความคิดเห็นส่วนตัวว่าโครงการนี้มีประโยชน์ต่อสังคมหรือไม่) จากเรื่องนี้ คุณมีเกณฑ์อย่างไรในการชี้วัดถึงความสำคัญ/ไม่สำคัญของบทความจำพวกนี้ครับ --ไอ้ขี้เมา (หว่อบู้ต่ง-จงเหวิน) : ผู้ดูแล้หน้าตาดีแห่งไร้สาระนุกรม : ก๊งเหล้ากันได้ 03:04, 25 พฤษภาคม 2552 (ICT)
## สำคัญไม่สำคัญให้ลองดูที่ผลกระทบต่อสังคมครับ โดยส่วนตัวผมคิดว่าถ้ามียอดผู้สมัครถึง 10,000 คน ทั่วประเทศ ก็หมายความว่ามีคนรู้จักโครงการดังกล่าวเป็นหมื่นๆ คน ควรจะมีความสำคัญได้ เพราะเป็นที่รู้จักแพร่หลาย  
## อีกอย่างหนึ่งคือลักษณะโครงการ ต้องเปิดรับวงกว้างจากผู้สมัครทั่วประเทศ มีเกณฑ์การแข่งขันที่เป็นธรรม และไม่มีเอกชนมาแสวงหาผลกำไร บางโครงการดูเหมือนจะดี แต่เอกชนใช้เป็นเครื่องมือโฆษณา อย่างนี้นอกจากพิจารณาว่าสำคัญหรือไม่ ต้องพิจารณาว่าเป็นโฆษณาหรือไม่อีกอย่างหนึ่ง --taweethaも 06:52, 25 พฤษภาคม 2552 (ICT)
# ถ้าคุณได้เป็นผู้ดูแล คุณจะทำอย่างไรเกี่ยวกับสถานีย่อย เพราะเห็นว่าถูกดองมานานแสนนาน --เจ้าสำนักวัดสิ้นศรัทธาธรรม 15:07, 25 พฤษภาคม 2552 (ICT)
## ในระยะสั้น ก็คงต้องหาเพื่อนสมาชิกหมุนเวียนกันเข้าไปดูแลครับ อย่างน้อยที่สุดควรปรับปรุงทุกเดือน เพราะถ้าทิ้งร้างไปนานกว่านั้นจะต่อติดยาก
## ในระยะยาว ต้องตามว่าสถานีย่อยมันตอบสนองความต้องการของผู้อ่านหรือผู้เขียนกันแน่  ถ้าตอบสนองแต่ผู้เขียน และผู้เขียนไม่อยู่แล้ว ก็ต้องพิจารณาปรับโครงสร้าง ย้ายโอน หรือ ยุบรวม  โดยส่วนตัวชื่อว่า ถ้ามีคนอ่านพอสมควร ย่อมมีผู้อ่านที่มีศักยภาพในการแก้ไขมาช่วยปรับปรุงได้เสมอ ในทางตรงข้ามถ้าผู้อ่านน้อย หรือผู้เขียนเยอะกว่าคนอ่าน อันนี้มีแนวว่าจะรุ่งยากครับ --taweethaも 15:22, 25 พฤษภาคม 2552 (ICT)
# ตอนนี้วิกิกำลังมีการก่อเกรียนอย่างหลากหลายคุณคิดว่าจะแก้ไขลดการก่อกวนได้ภายในเวลาประมาณเท่าไร --50px李超文(lǐ_chāo_wén)มาหาดวงดาวกันได้ถามปัญหาร้อยแปดพันเก้า 16:44, 25 พฤษภาคม 2552 (ICT)
## ถ้าพูดเรื่องปริมาณทั้งหมดแล้ว  ผมคิดว่าไม่มีทางลดครับ เพราะสังคมวิกิกำลังเติบโต จะมีคนเข้ามาเป็นผู้ชมและผู้ใช้มากขึ้นและก่อกวนมากขึ้นแน่นอน
## แต่ถ้าพูดถึงปริมาณสัมพัทธ์ หรือ อัตราส่วนการก่อกวนต่อการแก้ไขดี มีทางที่จะลดได้  จะช้าเร็วไม่ได้ขึ้นอยู่กับที่เราฝ่ายเดียว อยู่ ที่การแก้ไขดีที่เป็นตัวหารจะเพิ่มขึ้นด้วยหรือเปล่า
## ส่วนที่ขึ้นอยู่กับผมนั้น ก็ต้องขอเวลาศึกษาเพิ่มเติมครับ  และผมมีความเห็นส่วนตัวว่าการก่อกวนในบทความที่สมบูรณ์หรือบทความที่มีผู้ชมมาก มีน้ำหนักมากกว่าการก่อนกวนในบทความอื่นๆ  ถ้ากำลังจำกัดก็จะปราบปรามสิ่งที่สำคัญมาก่อนครับ --taweethaも 16:53, 25 พฤษภาคม 2552 (ICT)
# ปัจจุบันได้มีประเด็นปัญหาที่เกี่ยวกับนโยบายที่ถูกละเลย/ไม่ปฏิบัติตามนโยบาย อยากทราบว่าจะมีวิธีการอย่างไรในการจัดการกับบทความดังกล่าวครับ --Horus 18:46, 25 พฤษภาคม 2552 (ICT)
## ส่วนที่มีอยู่แล้ว คงต้องเลือกขึ้นมาเก็บกวาดครับ โดยวิธีการที่น่าจะดีที่สุดคือ เลือกบทความที่เป็นตัวอย่างที่ดีขึ้นมาในหมวดหมู่นั้น เช่น บทความสถานศึกษา บทความบุคคล บทความธาตุ บทความสถานที่ บทความหน่วยงาน ก็เลือกทำเป็นตัวตัวอย่าง แล้วที่เหลือก็อาจจะติดป้ายไว้ ให้มาดูตัวอย่าง
## ส่วนที่มาใหม่ ผมคิดว่าจำเป็นอย่างยิ่งที่จะบอกผู้ใช้ใหม่ครับว่าให้ลองดูบทความที่คล้ายกันก่อนจะสร้างบทความใหม่ ซึ่งตรงนี้อาจไปปรับปรุงที่ข้อความต้อนรับได้ครับ  เราคงไม่อาจคาดหมายให้คนมาใหม่วันแรกสร้างบทความสมบูรณ์ได้จากการอ่านคู่มืออย่างเดียว  แต่ถ้ามีต้นแบบให้ เช่นต้องการเขียนบทความเกี่ยวกับโรงเรียน ก็เอาต้นแบบจากโรงเรียนอื่นไปแก้ ข้อความในโค้ดมันอธิบายตัวเองได้ครับ เขาเปลี่ยนข้อมูลจากเรื่องเดิมเป็นเรื่องที่เขาสนใจเท่านั้นประหยัดเวลาไปได้มาก เรื่องนี้น่าจะเน้นกันหน่อยครับ 
## อย่างไรก็ตามขอย้ำในจุดเดิมครับว่า ต้องจัดลำดับความสำคัญด้วย บทความที่แก้กันแทบตาย มีคนใช้เวลาเขียนมากกว่าคนใช้เวลาอ่านอย่างนี้อาจไม่คุ้มค่าครับ เนื่องจากวิกิพีเดียให้ทุกคนแก้ไขได้อย่างเสรี ดังนั้นต้องทำใจยอมรับไว้เลยว่า ทุกขณะเวลาหนึ่งต้องมีบทความที่ถูกก่อกวน ด้อยมาตรฐาน หรือ ล้าหลังไม่ทันสมัยอยู่เสมอ และมันไม่ใช่งานที่คนๆ เดียวจะทำให้สำเร็จได้ สิ่งที่เราต้องทำคือสื่อสารกับผู้อ่านและผู้ร่วมแก้ไขให้เข้าใจรับทราบในนโยบายและกฎกติกาของสังคมวิกิพีเดีย --taweethaも 19:04, 25 พฤษภาคม 2552 (ICT)
#* ไม่ใช่อะไรหรอกครับ คือ แค่อยากจะถามว่าถ้าเกิดผู้เขียนคนนั้นยังคงแก้ไขต่อไปเรื่อย ๆ คุณจะทำอย่างไร จะหยุดผู้ใช้คนนั้น หรือจะแก้ไขนโยบาย --Horus 19:10, 25 พฤษภาคม 2552 (ICT)
#** ต้องดูว่านโยบายมันถูกต้องหรือไม่ นโยบายก็เหมือนกฎหมาย ถ้ามันถูกต้องชอบธรรม ก็ต้องพยามใช้กันไป อย่าได้ไปฉีกบ่อยๆ เหมือนรัฐธรรมนูญแห่งราชอาณาจักรไทย ก่อนที่จะใช้ถึงระดับนโยบาย ผมคิดว่าสิ่งที่หลายคนลืม คือการพูดจากันก่อน ถ้าพูดกันแล้วยังไม่ค่อยเข้าใจกัน อาจต้องอ้างนโยบาย ทั้งนี้ก็เพียงเพื่อให้มีบรรทัดฐานความเข้าใจที่ตรงกัน แต่ถ้านโยบายมีปัญหา ก็ปรับแก้ได้ แต่อย่าถึงกับฉีกทิ้ง
#** ถ้าหน้าที่ผู้ใช้ดังกล่าวแก้ไขเป็นหน้าที่กำลังร้อน และมีผลกระทบสูง คงต้องขอให้เขาย้ายไปเขียนในบ้านตัวเองก่อน เพราะว่าจะขายหน้าลูกค้าได้  แต่ถ้าเป็นเรื่องที่อาทิตย์หนึ่งยังไม่มีคนคลิ้กเขามา ก็อาจให้เวลาในการทำความเข้าใจและปรับปรุงกันได้ ไม่ถึงกับเป็นสองมาตรฐาน แต่เป็นการบังคับใช้นโยบายกันตามแต่สมควร
#** ถ้าร้ายแรงจริงๆ ก็คงต้องบล็อก แต่ผมสนันสนุนให้ใช้ :en:Wikipedia:Arbitrator มากกว่า เพราะไม่เสียน้ำใจกัน และยังอยู่ช่วยงานกันไปได้อีกนาน ถ้าเป็นไปได้จะหาทางให้มีกระบวนการไกล่เกลี่ยเกิดขึ้นที่วิกิไทยนี้โดยเร็ววันครับ เพราะจำนวนผู้ใช้โตเร็วมากทีเดียว  --taweethaも 19:24, 25 พฤษภาคม 2552 (ICT)
# ถ้าเป็นแล้ว จะเสนอใครเป็นผู้ใช้คนแรก--พระเจ้าสหาย 18:42, 26 พฤษภาคม 2552 (ICT)
## ผู้ใช้ไม่จำเป็นต้องเสนอครับ สมัครได้เองอยู่แล้ว อย่างไรก็ตามผมก็มีโครงการในใจที่จะประชาสัมพันธ์และชักชวนให้บุคคลภายนอกแวดวงของเรา เข้ามาเป็นสมาชิกชุมชนวิกิพีเดียมากขึ้น --taweethaも 19:38, 26 พฤษภาคม 2552 (ICT)
# อะไรที่ทำให้คุณเริ่มแก้ไขวิกิพีเดียไทย และสิ่งใดที่ยังทำให้คุณเข้ามาช่วย "เก็บกวาด" วิกิพีเดียไทย --Jutiphan | พูดคุย - 22:12, 29 พฤษภาคม 2552 (ICT)
## เพราะอ่านมาเยอะครับ ส่วนใหญ่อ่านภาษาอังกฤษ ประทับใจมาก หาอะไรก็เจอ ใช้ทำงานได้สะดวก แล้วนานๆทีจะแอบคลิ้กมาดูภาษาไทย แล้วก็รู้สึกหดหู่เล็กๆ  ว่าคงเป็นไปไม่ได้  แต่เมื่อเวลาผ่านไป คลิ้กกลับมาดูภาษาไทยอีกทีก็ก้าวหน้าไปเยอะ และบทความที่เกี่ยวข้องกับประเทศไทยโดยตรงก็มีข้อมูลที่เป็นประโยชน์มาก ไม่สามารถหาที่ไหนได้  จึงถือโอกาสนี้มาช่วยทำงานตอบแทนที่อ่านไปแล้วกันครับ และก็อยากให้ผู้อ่านชาวไทยได้รับความรู้ความเข้าใจที่ถูกต้องและมีคุณภาพ
## ตอนแรกนั้นผมก็อยากดูแต่เนื้อหาเป็นหลัก แต่ไหนๆ หลวมตัวเข้ามาแล้วก็คงต้องทำให้ครบวงจรครับ เพราะจะเขียนแต่สิ่งที่เราสนใจคงไม่ได้ ก็ต้องคิดถึงคนอ่าน และดูความสอดคล้องในองค์รวมของบทความที่เกี่ยวข้องกัน จึงต้องมีการเก็บกวาด 
## และสุดท้ายเมื่อทุกอย่างดูจะเข้ารูปเข้ารอยแล้ว ก็มีคนมาก่อกวน ก็เป็นหน้าที่ต้องตามแก้ไขปราบปราม จะปล่อยให้ของที่ทุกคนร่วมกันสร้างมาพังทลายไปเพราะคนขาดสติไม่กี่คนได้อย่างไร --taweethaも 22:22, 29 พฤษภาคม 2552 (ICT)

**สนับสนุน**
# ผมเชื่อว่าคุณจะเป็นผู้ดูแลวิกิพีเดียที่ดีที่สุดคนหนึ่งได้ครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 00:29, 25 พฤษภาคม 2552 (ICT)
# ตอบคำถามได้ดี มีวุฒิภาวะและมีเป้าหมายชัดเจน --Tinuviel | พูดคุย 100px 00:34, 25 พฤษภาคม 2552 (ICT)
#  นโยบายดี ขอสนับสนุนอีกเสียงครับ --Ken-Z! 25px พูดคุย 11:39, 25 พฤษภาคม 2552 (ICT)
#  นโยบายดี ตอบได้ดี หน้าตาดี มีวุฒิภาวะ  --_--"25px    ผู้ใช้ Tmd | พูดคุย 12:24, 25 พฤษภาคม 2552 (ICT)
#  ตอบคำถามได้ดีมากครับ ขอสนับสนุน --VAIO HK 13:42, 25 พฤษภาคม 2552 (ICT)
#  ทุกอย่างเยี่ยมยอด --50px李超文(lǐ_chāo_wén)มาหาดวงดาวกันได้ถามปัญหาร้อยแปดพันเก้า 16:49, 25 พฤษภาคม 2552 (ICT)
#  หน้าตาหล่อ ทำดีเยอะ เก็บกวาดเยอะ ถูกสเปกวิกิพีตังเลย ต่างจากธีรภัทธ์ ที่เกรียนเมพจัด วิกิพีตังเคยตบหน้ามาแล้ว--พระเจ้าสหาย 18:40, 25 พฤษภาคม 2552 (ICT)
#  คงไม่มีอะไรมากมาย เพราะนโยบายและเรื่องอื่น ๆ ก็ตอบได้ดีหมดแล้ว ไม่มีเหตุผลใดที่จะไม่เห็นด้วย--Chris Vineyard 19:15, 25 พฤษภาคม 2552 (ICT)
#  แต่อยากให้มีการจัดการกับปัญหานโยบายให้ดีกว่านี้ --Horus 19:37, 25 พฤษภาคม 2552 (ICT)
#  ตอบดีครับ --link=คุยกับผู้ใช้:Watcharakornatcharakorn 21:17, 25 พฤษภาคม 2552 (ICT)
#  เทพดีครับ แถมยังมีเวลาเข้าไปดูและตอบหน้าถามคำถาม เช่น WP:Q-A อีกด้วย ผมคิดว่าท่านผู้นี้จะสามารถช่วยนำพา วกพด. ให้มีเนื้อหาแปลกใหม่มากขึ้น ลดการเน้นเนื้อหาบันเทิงและดารานักร้องออกไปได้บ้าง  --lovekrittaya (พูดคุย) 22:10, 25 พฤษภาคม 2552 (ICT)
#  จากที่เคยทำงานด้วยกันมาในวิกิพีเดีย เห็นว่าขยันและตั้งใจดีทีเดียวครับ สนับสนุนครับเพื่อการจัดการที่รวดเร็วมากยิ่งขึ้น · Dr.Garden · คุยกันได้! · 23:50, 25 พฤษภาคม 2552 (ICT)
#  จากข้อคิดเห็นต่างๆ --Matt 07:36, 26 พฤษภาคม 2552 (ICT)
#  สนับสนุนเต็มที่ครับ --เจ้าสำนักวัดสิ้นศรัทธาธรรม 09:36, 26 พฤษภาคม 2552 (ICT)
# ดูจากการตอบคำถามและประวัติผู้ใช้แล้วน่าจะช่วยให้วิกิไทยพัฒนาขึ้นได้ครับ ดีใจที่มีคนทำงานเพิ่มครับ ----Hanzoro5 21:09, 26 พฤษภาคม 2552 (ICT)
#  สนับสนุนเช่นกันครับ --Mdafion 21:48, 26 พฤษภาคม 2552 (ICT)
#  สนับสนุนครับ -- ผู้ใช้:ComeToFly 12:32:21, 31 พฤษภาคม 2552 (ICT)
# --PAHs 15:50, 31 พฤษภาคม 2552 (ICT)
#  มองว่าจำนวนการแก้ไข ประสบการณ์ยังน้อยอยู่ แต่ภาพรวมที่ผ่านมา ประกอบกับความถี่ใช้การเข้าใช้ การช่วยเหลือผู้ใช้ การทำหน้าที่ช่วยเก็บกวาด รวมถึงมุมมอง และทัศนคติที่ดีต่อผู้ใช้อื่นและวิกิพีเดียไทย รวมถึงแนวความคิดต่างๆที่ได้ตอบในหน้านี้ และปัจจัยอื่น ทำให้ผมเองเห็นด้วยครับ และคิดว่าจะช่วยให้วิกิพีเดียไทยดีขึ้นกว่าเดิม ป.ล. เจบอตนั้นได้ทำหน้าที่ช่วยตรวจสอบการก่อกวนโดยอัตโนมัติอยู่แล้วนะครับ แต่หากคิดว่ามีไอเดียหรือแนวที่ทำได้ดียิ่งขึ้นก็แนะนำให้ลองดูครับ ป.ล. 2 คำตอบในคำถามของผมนี่ ลอกผมมาเปล่าเนี้ย หุๆ --Jutiphan | พูดคุย - 22:49, 1 มิถุนายน 2552 (ICT)

**เป็นกลาง**
#
#

**คัดค้าน**
#
#